Avis juridique important

|

31995D0170

95/170/YUTP: Neuvoston päätös, tehty 12 päivänä toukokuuta 1995, yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella, jalkaväkimiinoista

Virallinen lehti nro L 115 , 22/05/1995 s. 0001 - 0003

NEUVOSTON PÄÄTÖS,tehty 12 päivänä toukokuuta 1995,yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella, jalkaväkimiinoista (95/170/YUTP) EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.3 ja J.11 artiklan,ottaa huomioon Eurooppa-neuvoston 26 ja 27 päivänä kesäkuuta 1992 antamat yleiset suuntaviivat niiden alueiden määrittelemisestä, jotka kuuluvat turvavyöhykkeeseen ja jotka, Euroopan unionista tehdyn sopimuksen tultua voimaan, voisivat olla yhteistoiminnan kohdealueita,ON PÄÄTTÄNYT SEURAAVAA:1 artiklaYhteisen toiminnan tavoitteet Tämän yhteisen toiminnan tavoitteena on osaltaan torjua siviiliväestölle erittäin vaarallisten jalkaväkimaamiinojen umpimähkäistä käyttöä ja levittämistä maailmassa.Tällä yhteisellä toiminnalla pyritään myös parantamaan tiettyjen sellaisten tavanomaisten aseiden käytön kielloista tai rajoituksista, joiden voidaan katsoa aiheuttavan tarpeettoman vakavia vammoja tai olevan vaikutuksiltaan umpimähkäisiä, tehdyn yleissopimuksen, jäljempänä "vuoden 1980 yleissopimus", tarkistamiseksi järjestetyn konferenssin mahdollisuuksia, edellä sanotun kuitenkaan rajoittamatta muiden kansainvälisten aloitteiden tekemistä.Tätä varten yhteinen toiminta käsittää kolme osa-aluetta, joita käsitellään I, II ja III osastossa:- jalkaväkimiinojen vientiä koskeva yhteinen moratorio,- vuoden 1980 yleissopimuksen tarkistamiseksi järjestetyn konferenssin aktiivinen valmistelu,- Euroopan unionin panos kansainväliseen pyrkimykseen miinojen raivaamiseksi.I OSASTO JALKAVÄKIMIINOJEN VIENTIÄ KOSKEVA MORATORIO 2 artiklaJäsenvaltiot toteuttavat jalkaväkimiinojen vientiä koskevan yhteisen moratorion Yhdistyneiden Kansakuntien yleiskokouksen asiaa koskevat päätöslauselmat huomioon ottaen.Tämä moratorio käsittää havaitsemattomien jalkaväkimiinojen ja jalkaväkimiinojen, joissa ei ole itsetuholaitetta, täydellisen vientikiellon kaikkiin määräpaikkoihin, sekä kaikkien muiden tyyppisten jalkaväkimiinojen vientikiellon maihin, jotka eivät vielä ole ratifioineet vuoden 1980 yleissopimusta eikä sen pöytäkirjaa N:o 2.Jäsenvaltiot voivat halutessaan soveltaa laajempialaisia moratorioita.II OSASTO VUODEN 1980 YLEISSOPIMUKSEN TARKISTAMISEKSI JÄRJESTETYN KONFERENSSIN AKTIIVINEN VALMISTELU 3 artikla1. Vuoden 1980 yleissopimuksen tarkistamiseksi järjestettyä konferenssia varten niiden jäsenvaltioiden, jotka eivät vielä noudata kyseistä yleissopimusta ja erityisesti sen pöytäkirjaa N:o 2, on toteutettava tarvittavat toimenpiteet, jotta niistä tulee tämän sopimuksen ja sen pöytäkirjan N:o 2 osapuolia.2. Jäsenvaltiot pyrkivät edistämään vuoden 1980 yleissopimuksen yleismaailmallista luonnetta ja vahvistamaan pöytäkirjaa N:o 2 erityisesti:- laajentamalla sen alaa kansallisiin aseellisiin yhteenottoihin,- voimistamalla merkittävästi jalkaväkimiinojen rajoituksia ja kieltoja mukaan lukien kyseisten miinojen siirtoa koskevat kiellot,- ottamalla käyttöön tehokkaan tarkastusjärjestelmän,- sisällyttämällä määräykset teknisestä avustamisesta miinojen raivauksessa.3. Voidakseen vaikuttaa vuoden 1980 yleissopimuksen tarkistamiseksi järjestetyn konferenssin onnistumiseen Euroopan unioni pyrkii aktiivisesti edistämään vuoden 1980 yleissopimuksen yleismaailmallista luonnetta ja pöytäkirjan N:o 2 vahvistamista kolmansissa maissa 2 kohdassa vahvistettujen suuntaviivojen mukaisesti. Puheenjohtajavaltio toteuttaa toimenpiteet sopimuksen J.5 artiklan 3 kohdassa määrättyjen edellytysten mukaisesti.4. Tarkistuskonferenssissa jäsenvaltiot tukevat 2 kohdassa määriteltyä kantaa.III OSASTO PANOS KANSAINVÄLISEEN PYRKIMYKSEEN MIINOJEN RAIVAAMISEKSI 4 artiklaEuroopan unionin panos Yhdistyneiden Kansakuntien toimintaan 1. Jäsenvaltiot osallistuvat kansainväliseen miinojen raivausta käsittelevään konferenssiin, joka järjestetään Yhdistyneiden Kansakuntien pääsihteerin vastuulla.Euroopan unioni osallistuu tämän konferenssin rahoitukseen enintään 160 000 eculla.Tämä rahoitusosuus maksetaan Euroopan yhteisöjen vuoden 1995 yleisestä talousarviosta.2. Euroopan unioni maksaa enintään 3 miljoonaa ecua Yhdistyneiden Kansakuntien vapaaehtoiseen miinanraivausrahastoon. Tämä rahoitusosuus maksetaan Euroopan yhteisöjen vuoden 1995 yleisestä talousarviosta.Tämä rahoitusosuus kohdistetaan Euroopan unionin kannalta ensisijaisiin toimiin. Puheenjohtajavaltio yhdessä komission kanssa on tarvittavassa yhteydessä Yhdistyneiden Kansakuntien pääsihteeriin Euroopan unionin rahoitusosuuden käytön täsmentämiseksi vapaaehtoisessa miinanraivausrahastossa.3. Edellä 1 ja 2 kohdassa vahvistetuilla määrillä rahoitettujen menojen hoidosta huolehditaan Euroopan yhteisön varainhoitoon sovellettavien menettelytapojen ja sääntöjen mukaisesti.5 artiklaEuroopan yhteisön toimet Euroopan yhteisö on toteuttanut miinojen raivaamista koskevia toimia osana humanitaarista apua ja kehitysyhteistyötä. Euroopan yhteisöjen komissio pyrkii toteuttamaan näitä toimia, jotka ovat tärkeä osa yhteisön humanitaarista toimintaa tietyissä kolmansissa maissa. Yhteisö toteuttaa myös miinojen raivaamisen kannalta merkitsevää tutkimustoimintaa.6 artiklaEuroopan unionin erityiset toimet 1. Euroopan unioni antaa apua miinojen raivaamista koskeville pyrkimyksille tietyissä kolmansissa maissa. Euroopan unioni toimii alueellisten järjestöjen tai kolmansien maiden viranomaisten pyynnöstä. Se osallistuu toimintaan Yhdistyneiden Kansakuntien ohjelmien puitteissa tai tarvittaessa yhteistyössä tämän kanssa toimintaansa täydentääkseen.2. Kun neuvosto päättää toteuttaa kolmannen maan osalta erityistoimia, se päättää sitä varten tarvittavasta rahoituksesta ottamalla huomioon jäsenvaltioiden mahdolliset luontoissuoritukset. Se määrittelee ensisijaiset suuntaviivat Euroopan unionin avulle, jota voidaan antaa seuraavissa muodoissa:- tiedottaminen kyseisissä maissa,- miinanraivauksen asiantuntijoiden ja miinanraivauksen kouluttajien koulutus,- osallistuminen miinanraivaustoimiin.Neuvosto tekee ensimmäisessä alakohdassa tarkoitetut päätökset yksimielisesti.3. Sopimuksen J.3 artiklan 2 alakohdan mukaisesti neuvosto määrittelee edellytykset Euroopan unionin erityisen toiminnan panemiseksi täytäntöön, ottaen huomioon mahdollisuuden määrätä tietyissä tapauksissa paikalla suoritettavasta toiminnasta vastaava henkilö.7 artiklaLänsi-Euroopan unionin panos Euroopan unioni pidättää oikeuden pyytää Länsi-Euroopan unionia osallistumaan unionin tietyn toiminnan määrittelyyn ja toteuttamiseen. Tällöin neuvosto päättää asiasta yksimielisesti.8 artiklaEuroopan unionin toiminnan valmistelu ja seuranta 1. Toimivaltaisen neuvoston työryhmän tehtävänä on ennen kaikkea:- käsitellä alueellisilta järjestöiltä tai kolmannen maan viranomaisilta tulevat pyynnöt,- valmistella Euroopan unionin Yhdistyneiden Kansakuntien vapaaehtoiselle miinanraivausrahastolle myöntämien määrärahojen käytön tärkeysjärjestys,- määritellä edellytykset Euroopan unionin erityisen toiminnan toteuttamiselle kolmansissa maissa.2. Puheenjohtajavaltio J.5 artiklan 3 kohdassa määrättyjen edellytysten mukaisesti:- varmistaa yhteydenpidon Yhdistyneiden Kansakuntien järjestön kanssa;- luo unionin erityisen toiminnan toteuttamiseen tarvittavat yhteydet alueellisiin järjestöihin ja kolmansiin maihin.Se antaa työryhmälle säännöllisesti tiedot näiden yhteydenpitojen tuloksista.3. Työryhmä huolehtii tämän päätöksen mukaisesti päätetyn erityisen toiminnan seurannasta. Se tekee Euroopan unionin tavoitteiden toteuttamiseksi tarpeelliset ehdotukset, erityisesti siltä osin kuin on kyse mahdollisuudesta tarkastella tätä yhteistä toimintaa uudelleen vuoden 1980 yleissopimuksen tarkistamiseksi järjestetyn konferenssin seurauksena.4. Työryhmän käsiteltäväksi toimitetaan kaikki asiaa koskeva tieto, jotta neuvosto ja komissio voivat parhain mahdollisin edellytyksin varmistaa unionin ulkopuolisen toiminnan jatkuvuuden.9 artiklaTämä päätös tulee voimaan päivänä, jona se tehdään. Se julkaistaan virallisessa lehdessä.Tehty Brysselissä 12 päivänä toukokuuta 1995.Neuvoston puolestaA. JUPPÉPuheenjohtaja


Avis juridique important

|

42002D0621(01)

Pysyvien edustajien komitean Päätös, tehty 15 päivänä toukokuuta 2002, energiaverotusta käsittelevän korkean tason ad hoc -työryhmän perustamisesta

Virallinen lehti nro C 148 , 21/06/2002 s. 0001 - 0001

Pysyvien edustajien komiteanPäätös,tehty 15 päivänä toukokuuta 2002,energiaverotusta käsittelevän korkean tason ad hoc -työryhmän perustamisesta(2002/C 148/01)PYSYVIEN EDUSTAJIEN KOMITEA, joka,ottaa huomioon Euroopan yhteisön perustamissopimuksen ja erityisesti sen 207 artiklan 1 kohdan,ottaa huomioon neuvoston työjärjestyksen ja erityisesti sen 19 artiklan 3 kohdan,sekä katsoo seuraavaa:(1) Barcelonassa kokoontunut Eurooppa-neuvosto kehotti neuvostoa pyrkimään siihen, että energiamarkkinoiden avaamisesta sovittaessa päästäisiin sopimukseen energiaverodirektiivin antamisesta joulukuuhun 2002 mennessä ottaen huomioon maanteiden tavaraliikenteen ammattilaisten tarpeet.(2) Neuvosto päätti istunnossaan 7. toukokuuta 2002, että perustettaisiin energiaverotusta käsittelevä korkean tason ad hoc -työryhmä valmistelemaan neuvoston jatkotoimia, jotta neuvoston istunnossa 4. kesäkuuta 2002 päästään yhteisymmärrykseen energiatuotteiden verotusta koskevista suuntaviivoista,PÄÄTTÄÄ SEURAAVAA:1 artiklaPerustetaan energiaverotusta käsittelevä korkean tason ad hoc -työryhmä (jäljempänä "työryhmä") valmistelemaan neuvoston jatkotoimia, jotta neuvoston istunnossa 4. kesäkuuta 2002 päästään yhteisymmärrykseen energiatuotteiden verotusta koskevista suuntaviivoista ja sopimukseen energiaverodirektiivin antamisesta joulukuuhun 2002 mennessä.2 artiklaTyöryhmä muodostuu jäsenvaltioiden nimeämistä korkean tason edustajista. Komissio nimeää korkean tason edustajan, joka osallistuu työryhmän työskentelyyn.3 artiklaTyöryhmän toimeksianto päättyy 31 päivänä joulukuuta 2002, jollei neuvosto toisin päätä.4 artiklaTämä päätös tulee voimaan päivänä, jona se tehdään.Tehty Brysselissä 15 päivänä toukokuuta 2002.Pysyvien edustajien komitean puolestaPuheenjohtajaF. J. Conde de Saro


Tärkeä oikeudellinen huomautus

|

52005DP0265

Euroopan parlamentin päätös Ashley Moten parlamentaarisen koskemattomuuden pidättämistä koskevasta pyynnöstä (2005/2037(IMM))

Virallinen lehti nro 157 E , 06/07/2006 s. 0056 - 0057

		P6_TA(2005)0265Ashley Moten parlamentaarinen koskemattomuusEuroopan parlamentin päätös Ashley Moten parlamentaarisen koskemattomuuden pidättämistä koskevasta pyynnöstä (2005/2037(IMM))Euroopan parlamentti, joka- ottaa huomioon yleisen syyttäjän vaatimuksesta Yhdistyneen kuningaskunnan Euroopan unionissa olevan pysyvän edustuston esittämän pyynnön Ashley Moten parlamentaarisen koskemattomuuden pidättämiseksi, josta ilmoitettiin täysistunnossa 23. helmikuuta 2005,- kuultuaan Ashley Motea työjärjestyksen 7 artiklan 3 kohdan mukaisesti,- ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 8, 9, 10 ja 19 artiklan sekä edustajien valitsemisesta Euroopan parlamenttiin yleisillä, välittömillä vaaleilla 20. syyskuuta 1976 annetun säädöksen 6 artiklan 2 kohdan,- ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1],- ottaa huomioon työjärjestyksen 6 artiklan 2 kohdan ja 7 artiklan,- ottaa huomioon oikeudellisten asioiden valiokunnan mietinnön (A6-0213/2005);1. päättää pidättää Ashley Moten parlamentaarisen koskemattomuuden;2. kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Yhdistyneen kuningaskunnan toimivaltaisille viranomaisille.[1] Asia 101/63, Wagner v. Fohrmann ja Krier, Kok. 1964, suomenkielinen erityispainos I, s. 203, ja asia 149/85, Wybot v. Faure ym., Kok. 1986, suomenkielinen erityispainos VIII, s. 729.--------------------------------------------------


title: 2011/588/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/186

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2009
   (2011/588/EU)
   EUROOPAN PARLAMENTTI, joka
   ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (3) ja erityisesti sen 17 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0105/2011),

               1.

               myöntää Euroopan verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan verkko- ja tietoturvaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 16.

      (2)  EYVL L 248, 16.9.2002, s. 1.

      (3)  EUVL L 77, 13.3.2004, s. 1.

      (4)  EYVL L 357, 31.12.2002, s. 72.
    ---documentbreak---

               27.9.2011

               FI

               Euroopan unionin virallinen lehti

               L 250/187

         EUROOPAN PARLAMENTIN PÄÄTÖSLAUSELMA,
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2009
   EUROOPAN PARLAMENTTI, joka
   ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 (3) ja erityisesti sen 17 artiklan,
   ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0105/2011),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 5. toukokuuta 2010 Euroopan verkko- ja tietoturvaviraston pääjohtajalle vastuuvapauden viraston talousarvion toteuttamisesta varainhoitovuonna 2008 (5) ja päätökseen liitetyssä päätöslauselmassa se muun muassa

                           —

                           pani merkille, että tilintarkastustuomioistuin oli havainnut ongelmia hankintamenettelyissä, etenkin puitesopimusten määrärahat oli aliarvioitu,

                           —

                           kehotti komissiota tutkimaan, miten voitaisiin varmistaa asetuksen (EY, Euratom) N:o 2343/2002 15 artiklan 5 kohdan mukaisen tarveperusteisen kassanhallinnan täysimääräinen soveltaminen ja mitä muutoksia olisi tehtävä viraston käteisvarojen pitämiseksi pysyvästi mahdollisimman vähäisinä,

                           —

                           onnitteli virastoa siitä, että se oli pannut täytäntöön kaikki kahdeksan ”erittäin tärkeiksi” luokiteltua sisäisen tarkastuksen osaston suositusta,

               C.

               ottaa huomioon, että viraston määrärahat vuonna 2009 olivat 8 100 000 euroa eli ne olivat 3,5 prosenttia pienemmät kuin vuonna 2008,

      Määrärahojen siirtäminen varainhoitovuodelta toiselle

               1.

               on huolestunut siitä, että tilintarkastustuomioistuimen mukaan seuraavalle varainhoitovuodelle siirrettyjen määrärahojen osuus oli 19 prosenttia viraston koko talousarviosta; panee erityisesti merkille, että 41 prosenttia toimintamäärärahoista siirrettiin varainhoitovuodelle 2010, lähinnä kahden suuren hankkeen viivästymisen vuoksi; on huolestunut siitä, että tilanne on vastoin talousarvion vuotuisuusperiaatetta ja osoittaa, että osastosta 3 rahoitettujen viraston toimien täytäntöönpano viivästyi; pyytää sen vuoksi virastoa tiedottamaan vastuuvapauden myöntävälle viranomaiselle toimista, joita se toteuttaa tilanteen korjaamiseksi;

      Hankintamenettelyt

               2.

               pyytää virastoa tiukentamaan sisäisen valvonnan menettelyjään varmistaakseen, että sopimuksia ja hankintamenettelyjä noudatetaan oikein; paneekin merkille, että tilintarkastustuomioistuimen mukaan erään hankintamenettelyn tapauksessa vaadittiin palveluja, joita ei mainittu sopimuksessa, ja kahdessa muussa tapauksessa tehtiin virheitä tarjouskilpailun ratkaisuvaiheessa (hinta-laatupainotusten virheellinen soveltaminen ja hintatarjouksen virheellinen arvo);

               3.

               kehottaa virastoa erityisesti

                           —

                           lisäämään avoimuutta sekä arvioissa että sen osalta, kuka vastaa hankkeista

                           —

                           tiukentamaan hankintojen hyväksymistä rahoituspäätöksen ja työohjelman tasolla

                           —

                           varmistamaan, että poikkeukset ilmoitetaan kattavasti sen vuotuisessa toimintakertomuksessa

                           —

                           varmistamaan, että mahdollisten sääntöjenvastaisuuksien osalta toteutetaan riittäviä jatkotoimia

                           —

                           kehittämään jälkitarkastuksia ja raportoimaan niistä;

                     pyytää sen vuoksi virastoa tiedottamaan vastuuvapauden myöntävälle viranomaiselle tilanteen edistymisestä ja toteuttamistaan toimista;

               4.

               kehottaa myös virastoa laatimaan kattavan taulukon, jossa kuvataan sen hyväksymiskierrot sekä taloushallinnon ja toiminnallisen henkilöstön vastuut, ja päivittämään sitä säännöllisesti;

      Määrärahasiirtoja koskevat virheet

               5.

               pyytää virastoa välttämään talousarviosiirtoja, jotka tehdään ilman johtokunnan ennakkohyväksyntää, sillä tällainen toimintatapa on vastoin talousarvion erittelyperiaatetta; panee merkille, että tilintarkastustuomioistuimen mukaan yksi osastojen välinen talousarviosiirto (24 000 euroa) tehtiin ilmoittamatta siitä johtokunnalle ja saamatta näin ollen johtokunnan ennakkohyväksyntää;

      Palautus isäntävaltion veroviranomaisilta

               6.

               on pettynyt siihen, ettei edellisvuodesta ole edistytty asiassa, joka koskee viraston isäntävaltion veroviranomaisille etukäteen maksaman 45 000 euron suuruisen arvonlisäveron palautusta; kehottaakin virastoa ilmoittamaan vastuuvapauden myöntävälle viranomaiselle, kun isäntävaltio palauttaa kyseisen summan;

      Henkilöstö

               7.

               panee merkille, että henkilöstön valintamenettelyissä on edelleen puutteita, jotka vaarantavat niiden avoimuuden; huomauttaakin, että tilintarkastustuomioistuimen mukaan vähimmäisvaatimuksia, joiden täytyttyä hakija voidaan kutsua haastatteluun tai kirjata varallaololuetteloon, ei ollut vahvistettu etukäteen valintalautakunnissa; pyytää sen vuoksi virastoa puuttumaan tilanteeseen ja tiedottamaan vastuuvapauden myöntävälle viranomaiselle toteuttamistaan toimista;

      Sisäisen valvonnan järjestelmät

               8.

               suhtautuu myönteisesti siihen, että virastossa on sisäisen valvonnan koordinaattori, joka valvoo viraston sisäisen valvonnan järjestelmien täytäntöönpanoa; myöntää, että virasto on onnistuneesti toteuttanut sisäisten menettelyjensä ennakkotarkastukset; pyytää silti virastoa ottamaan käyttöön jälkitarkastukset ammattimaisen palveluntarjoajan avustuksella;

               9.

               kehottaa kuitenkin virastoa toteuttamaan kattavan fyysisen inventaarion ja varmistamaan kirjanpitoaineiston oikeellisuuden; korostaa tämän suosituksen merkitystä ja pyytää virastoa tiedottamaan vastuuvapauden myöntävälle viranomaiselle välineistä, joita se ottaa käyttöön tilanteen korjaamiseksi; panee tältä osin myös merkille, että tilintarkastustuomioistuimen mukaan käyttöomaisuusluetteloa pidettiin laskentataulukon avulla, mikä ei taannut tietojen oikeellisuutta;

               10.

               panee merkille, että komission sisäisen tarkastuksen osasto toteutti henkilöstöhallinnon tarkastuksen vuonna 2008 ja sisäisen valvonnan standardien tarkastuksen täytäntöönpanon seurannan vuonna 2007; korostaa, että virasto ilmoitti vastuuvapauden myöntävälle viranomaiselle sisäisen tarkastuksen osaston uudesta suosituksesta, joka esitettiin vuonna 2009 toteutetun seurannan jälkeen ja jonka mukaan johtokunnan 10. lokakuuta 2007 hyväksymiä sisäisen valvonnan standardeja olisi tarkistettava;

               11.

               panee merkille myös viraston ilmoituksen, jonka mukaan sisäisen tarkastuksen osasto toteutti vuonna 2009 jälleen hankintoja koskevan tarkastuksen tehostaakseen viraston toimintaa tältä osin; panee erityisesti merkille, että sisäisen tarkastuksen osaston 18 suosituksesta virasto hyväksyi 13 ja hylkäsi viisi ja että se pyysi sisäisen tarkastuksen osastoa yhdistämään hylätyt suositukset; huomauttaa lisäksi, että näistä suosituksista kahdeksan luokiteltiin ”erittäin tärkeiksi” ja kymmenen ”tärkeiksi”;

               12.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (6).

      (1)  EUVL C 338, 14.12.2010, s. 16.

      (2)  EYVL L 248, 16.9.2002, s. 1.

      (3)  EUVL L 77, 13.3.2004, s. 1.

      (4)  EYVL L 357, 31.12.2002, s. 72.

      (5)  EUVL L 252, 25.9.2010, s. 174.

      (6)  Hyväksytyt tekstit, P7_TA(2011)0163 (katso tämän virallisen lehden sivu 269).


title: 2005/809/EY: Neuvoston päätös, tehty 7 päivänä marraskuuta 2005, ilman lupaa oleskelevien henkilöiden takaisinottoa koskevan Euroopan yhteisön ja Albanian tasavallan sopimuksen tekemisestä

text:
               23.11.2005

               FI

               Euroopan unionin virallinen lehti

               L 304/14

      NEUVOSTON PÄÄTÖS,
   tehty 7 päivänä marraskuuta 2005,
   ilman lupaa oleskelevien henkilöiden takaisinottoa koskevan Euroopan yhteisön ja Albanian tasavallan sopimuksen tekemisestä
   (2005/809/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 63 artiklan 3 kohdan b alakohdan yhdessä sen 300 artiklan 2 kohdan ensimmäisen alakohdan toisen virkkeen ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut Euroopan yhteisön puolesta sopimuksen Albanian tasavallan kanssa ilman lupaa oleskelevien henkilöiden takaisinotosta.

               (2)

               Sopimus on allekirjoitettu Euroopan yhteisön puolesta 14 päivänä huhtikuuta 2005 sillä edellytyksellä, että se tehdään mahdollisesti myöhemmin, päätöksen 2005/371/EY (2) mukaisesti.

               (3)

               Sopimus olisi hyväksyttävä.

               (4)

               Sopimuksella perustetaan takaisinoton sekakomitea, joka voi tehdä tietyistä teknisistä seikoista päätöksiä, joilla on oikeusvaikutus. Tämän vuoksi on aiheellista säätää tällaisissa tapauksissa yhteisön kannan vahvistamisessa noudatettavista yksinkertaistetuista menettelyistä.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan 3 artiklan mukaisesti Yhdistynyt kuningaskunta on ilmoittanut haluavansa osallistua tämän päätöksen tekemiseen ja soveltamiseen.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn sopimuksen pöytäkirjan 1 ja 2 artiklan mukaisesti ja tämän vaikuttamatta mainitun pöytäkirjan 4 artiklan soveltamiseen, Irlanti ei osallistu tämän päätöksen tekemiseen eikä sitä sovelleta siihen.

               (7)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen eikä se siten sido Tanskaa eikä sitä sovelleta siihen,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta ilman lupaa oleskelevien henkilöiden takaisinottoa koskeva Euroopan yhteisön ja Albanian tasavallan sopimus ja siihen liitetyt julistukset (3).
   2 artikla
   Neuvoston puheenjohtaja tekee sopimuksen 22 artiklan 2 kohdassa määrätyn ilmoituksen (4).
   3 artikla
   Komissio edustaa yhteisöä jäsenvaltioiden asiantuntijoiden avustamana sopimuksen 18 artiklalla perustettavassa takaisinoton sekakomiteassa.
   4 artikla
   Komissio vahvistaa takaisinoton sekakomiteassa esitettävän yhteisön kannan sopimuksen 18 artiklan 5 kohdassa tarkoitetusta komitean työjärjestyksestä kuultuaan neuvoston nimeämää erityiskomiteaa asiasta.
   Takaisinoton sekakomitean muiden päätösten yhteydessä neuvosto vahvistaa yhteisön kannan määräenemmistöllä komission ehdotuksesta.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 7 päivänä marraskuuta 2005.

            Neuvoston puolesta

            Puheenjohtaja

         J. STRAW

      (1)  Ei vielä julkaistu virallisessa lehdessä.

      (2)  EUVL L 124, 17.5.2005, s. 21.

      (3)  Ks. EUVL L 124, 17.5.2005, s. 22 sopimuksen tekstin osalta.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


Avis juridique important

|

31997D0810

97/810/EY: Neuvoston päätös, tehty 10 päivänä marraskuuta 1997, Euroopan yhteisön ja Laosin demokraattisen kansantasavallan yhteistyösopimuksen tekemisestä

Virallinen lehti nro L 334 , 05/12/1997 s. 0014 - 0014

NEUVOSTON PÄÄTÖS,tehty 10 päivänä marraskuuta 1997,Euroopan yhteisön ja Laosin demokraattisen kansantasavallan yhteistyösopimuksen tekemisestä (97/810/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 ja 130 y artiklan yhdessä 228 artiklan 2 kohdan ensimmäisen virkkeen sekä 3 kohdan ensimmäisen alakohdan kanssa,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäperustamissopimuksen 130 u artiklan mukaisesti yhteisön kehitysyhteistyöpolitiikalla olisi edistettävä kehitysmaiden kestävää taloudellista ja sosiaalista kehitystä, sopusointuista ja asteittaista yhdentymistä maailmantalouteen sekä köyhyyden torjuntaa näissä maissa, jayhteisön olisi hyväksyttävä tavoitteidensa toteuttamiseksi ulkosuhteiden alalla Euroopan yhteisön ja Laosin demokraattisen kansantasavallan yhteistyösopimus,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan yhteisön ja Laosin demokraattisen kansantasavallan yhteistyösopimus.Sopimuksen teksti on tämän päätöksen liitteenä.2 artikla Neuvoston puheenjohtaja antaa sopimuksen 21 artiklassa määrätyn tiedonannon (3).3 artikla Komissio, jota jäsenvaltioiden edustajat avustavat, edustaa yhteisöä sopimuksen 14 artiklassa tarkoitetussa sekakomiteassa.4 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 10 päivänä marraskuuta 1997.Neuvoston puolestaJ. POOSPuheenjohtaja(1) EYVL C 109, 8.4.1997, s. 8(2) EYVL C 325, 27.10.1997(3) Ks. tämän virallisen lehden sivu 15


title: Neuvoston päätös, annettu 13 päivänä lokakuuta 2008 , työntekijöiden vapaan liikkuvuuden neuvoa-antavan komitean belgialaisen varsinaisen jäsenen nimeämisestä

text:
               17.10.2008

               FI

               Euroopan unionin virallinen lehti

               C 264/6

      NEUVOSTON PÄÄTÖS,
   annettu 13 päivänä lokakuuta 2008,
   työntekijöiden vapaan liikkuvuuden neuvoa-antavan komitean belgialaisen varsinaisen jäsenen nimeämisestä
   (2008/C 264/03)
   EUROOPAN UNIONIN NEUVOSTO, joka
   ottaa huomioon työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68 (1) ja erityisesti sen 26 ja 27 artiklan,
   ottaa huomioon jäsenvaltioiden hallitusten neuvostolle esittämät ehdokasluettelot,
   sekä katsoo seuraavaa:

               (1)

               Neuvosto on 25 päivänä syyskuuta 2008 tekemällään päätöksellä (2) nimennyt työntekijöiden vapaan liikkuvuuden neuvoa-antavan komitean jäsenet ja varajäsenet 25 päivästä syyskuuta 2008 alkaneeksi ja 24 päivänä syyskuuta 2010 päättyväksi toimikaudeksi lukuun ottamatta eräitä jäseniä, joihin kuuluu työntekijäjärjestöjen edustajien ryhmän belgialainen varsinainen jäsen.

               (2)

               Belgian hallitus on esittänyt ehdokkaan vapautuneelle paikalle,

         ON PÄÄTTÄNYT SEURAAVAA:
   1 artikla
   Nimetään seuraava henkilö työntekijöiden vapaan liikkuvuuden neuvoa-antavan komitean varsinaiseksi jäseneksi 24 päivänä syyskuuta 2010 päättyväksi toimikaudeksi:
   TYÖNTEKIJÄJÄRJESTÖJEN EDUSTAJAT
   Maa: Belgia
   Varsinainen jäsen: Sakis DIMITRAKOPOULOS

      Tehty Luxemburgissa 13 päivänä lokakuuta 2008.

            Neuvoston puolesta

            Puheenjohtaja

         B. KOUCHNER

      (1)  EYVL L 257, 18.10.1968, s. 2.

      (2)  EUVL C 253, 4.10.2008, s. 7.


title: Neuvoston päätös (EU) 2016/830, annettu 12 päivänä toukokuuta 2016, Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan allekirjoittamisesta Euroopan unionin ja sen jäsenvaltioiden puolesta

text:
               27.5.2016

               FI

               Euroopan unionin virallinen lehti

               L 140/5

         NEUVOSTON PÄÄTÖS (EU) 2016/830,
   annettu 12 päivänä toukokuuta 2016,
   Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan allekirjoittamisesta Euroopan unionin ja sen jäsenvaltioiden puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan sekä 207 ja 209 artiklan yhdessä sen 218 artiklan 5 kohdan kanssa,
   ottaa huomioon Kroatian tasavallan vuoden 2011 liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Vuoden 2011 liittymisasiakirjan 6 artiklan 2 kohdan mukaisesti Kroatian tasavallan liittymisestä jäsenvaltioiden ja unionin kolmansien maiden tai kansainvälisten järjestöjen kanssa allekirjoittamiin tai tekemiin sopimuksiin sovitaan tekemällä kyseiseen sopimukseen pöytäkirja. Kyseisen artiklan mukaisesti tällaiseen liittymiseen sovelletaan yksinkertaistettua menettelyä, jonka mukaan pöytäkirjan tekevät neuvosto, joka tekee ratkaisunsa yksimielisesti jäsenvaltioiden puolesta, ja kyseessä oleva kolmas maa.

               (2)

               Neuvosto valtuutti 14 päivänä syyskuuta 2012 komission aloittamaan neuvottelut unionin tai unionin ja sen jäsenvaltioiden yhden tai useamman kolmannen maan tai kansainvälisen järjestön kanssa allekirjoittamien tai tekemien sopimusten muuttamisesta Kroatian tasavallan liittyessä unioniin.

               (3)

               Tadžikistanin tasavallan kanssa käydyt neuvottelut saatiin menestyksekkäästi päätökseen parafoimalla Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen (1) liitettävä pöytäkirja Kroatian tasavallan unioniin liittymisen huomioon ottamiseksi, jäljempänä ’pöytäkirja’.

               (4)

               Pöytäkirja olisi allekirjoitettava unionin ja sen jäsenvaltioiden puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja unionin ja sen jäsenvaltioiden puolesta sillä varauksella, että mainitun pöytäkirjan tekeminen saatetaan päätökseen (2).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä toukokuuta 2016.

            Neuvoston puolesta

            Puheenjohtaja

         F. MOGHERINI

      (1)  EUVL L 350, 29.12.2009, s. 3.

      (2)  Pöytäkirjan teksti julkaistaan yhdessä sen tekemistä koskevan päätöksen kanssa.


title: Neuvoston päätös 2011/538/YUTP, annettu 12 päivänä syyskuuta 2011 , Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) annetun päätöksen 2010/565/YUTP muuttamisesta

text:
               13.9.2011

               FI

               Euroopan unionin virallinen lehti

               L 236/10

         NEUVOSTON PÄÄTÖS 2011/538/YUTP,
   annettu 12 päivänä syyskuuta 2011,
   Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) annetun päätöksen 2010/565/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan sekä 43 artiklan 2 kohdan,
   sekä katsoo seuraavaa:

               (1)

               Neuvosto antoi 21 päivänä syyskuuta 2010 päätöksen 2010/565/YUTP (1) Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo).

               (2)

               On säädettävä operaation rahoitusohjeesta 1 päivän lokakuuta 2011 ja 30 päivän syyskuuta 2012 väliselle ajalle.

               (3)

               Operaatio toteutetaan tilanteessa, joka saattaa huonontua ja joka voisi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/565/YUTP seuraavasti:

               1)

               Korvataan 5 artiklan 6 kohta seuraavasti:
               ”6.   Operaation johtaja toimii tiiviissä yhteistyössä toimivaltansa alalla EU:n edustuston päällikön ja jäsenvaltioiden Kinshasassa olevien edustustojen päälliköiden kanssa.”

               2)

               Lisätään 9 artiklan 1 kohtaan alakohta seuraavasti:
               ”Operaatioon liittyviin menoihin tarkoitettu rahoitusohje 1 päivän lokakuuta 2011 ja 30 päivän syyskuuta 2012 väliselle ajalle on 13 600 000 euroa.”

               3)

               Korvataan 12 artiklan 4 kohta seuraavasti:
               ”4.   EU:n Kinshasassa olevan edustuston päällikkö antaa suunnitteluasiakirjoissa määritellyissä yleisissä puitteissa paikallisia poliittisia ohjeita EUSEC RD Congo -operaatiolle.”

               4)

               Kumotaan 12 artiklan 7 kohta.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä syyskuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 248, 22.9.2010, s. 59.


title: Euroopan parlamentin päätös (EU, Euratom) 2016/1466, annettu 28 päivänä huhtikuuta 2016, vastuuvapauden myöntämisestä Euroopan tutkimusneuvoston toimeenpanoviraston talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/126

         EUROOPAN PARLAMENTIN PÄÄTÖS (EU, EURATOM) 2016/1466,
   annettu 28 päivänä huhtikuuta 2016,
   vastuuvapauden myöntämisestä Euroopan tutkimusneuvoston toimeenpanoviraston talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2014 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2014 (COM(2015) 377 – C8-0199/2015) (2),

               —

               ottaa huomioon Euroopan tutkimusneuvoston toimeenpanoviraston lopullisen tilinpäätöksen varainhoitovuodelta 2014 (3),

               —

               ottaa huomioon komission kertomuksen varainhoitovuotta 2013 koskevien vastuuvapauspäätösten seurannasta (COM(2015) 505) sekä kertomuksen liitteinä olevat komission yksiköiden valmisteluasiakirjat (SWD(2015) 194, SWD(2015) 195),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2014 toimitetuista sisäisistä tarkastuksista (COM(2015) 441) sekä kertomuksen liitteenä olevan komission yksiköiden valmisteluasiakirjan (SWD(2015) 170),

               —

               ottaa huomioon tilintarkastustuomioistuimen kertomuksen Euroopan tutkimusneuvoston toimeenpanoviraston tilinpäätöksestä varainhoitovuodelta 2014 sekä viraston vastauksen (4),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (5) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä toimeenpanovirastoille (05585/2016 – C8-0040/2016),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan,

               —

               ottaa huomioon Euroopan atomienergiayhteisön perustamissopimuksen 106 A artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 62, 164, 165 ja 166 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (7) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (8) ja erityisesti sen 66 artiklan ensimmäisen ja toisen kohdan,

               —

               ottaa huomioon Euroopan tutkimusneuvoston toimeenpanoviraston perustamisesta ja päätöksen 2008/37/EY kumoamisesta 17. joulukuuta 2013 annetun komission täytäntöönpanopäätöksen 2013/779/EU (9),

               —

               ottaa huomioon työjärjestyksen 93 artiklan ja liitteen V,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A8-0140/2016),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteiden mukaisesti;

               1.

               myöntää Euroopan tutkimusneuvoston toimeenpanoviraston johtajalle vastuuvapauden toimeenpanoviraston talousarvion toteuttamisesta varainhoitovuonna 2014;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka III – Komissio ja toimeenpanovirastot, sekä 28. huhtikuuta 2016 antamassaan päätöslauselmassa tilintarkastustuomioistuimen erityiskertomuksista komissiota koskevassa varainhoitovuoden 2014 vastuuvapausmenettelyssä (10);

               3.

               kehottaa puhemiestä välittämään tämän päätöksen, päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka III – Komissio, ja näihin päätöksiin erottamattomasti kuuluvan päätöslauselman Euroopan tutkimusneuvoston toimeenpanoviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 51, 20.2.2014.

      (2)  EUVL C 377, 13.11.2015, s. 1.

      (3)  EUVL C 367, 5.11.2015, s. 12.

      (4)  EUVL C 409, 9.12.2015, s. 247.

      (5)  EUVL C 377, 13.11.2015, s. 146.

      (6)  EUVL L 298, 26.10.2012, s. 1.

      (7)  EYVL L 11, 16.1.2003, s. 1.

      (8)  EUVL L 297, 22.9.2004, s. 6.

      (9)  EUVL L 346, 20.12.2013, s. 58.

      (10)  Hyväksytyt tekstit, P8_TA(2016)0148 (katso tämän virallisen lehden sivu 91).


title: Euroopan parlamentin ja neuvoston päätös (EU) 2015/1180, annettu 8 päivänä heinäkuuta 2015, EU:n solidaarisuusrahaston varojen käyttöönotosta (tulvat Romaniassa, Bulgariassa ja Italiassa)

text:
               18.7.2015

               FI

               Euroopan unionin virallinen lehti

               L 192/13

         EUROOPAN PARLAMENTIN JA NEUVOSTON PÄÄTÖS (EU) 2015/1180,
   annettu 8 päivänä heinäkuuta 2015,
   EU:n solidaarisuusrahaston varojen käyttöönotosta (tulvat Romaniassa, Bulgariassa ja Italiassa)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (1) ja erityisesti sen 4 artiklan 3 kohdan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 11 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan unionin solidaarisuusrahaston, jäljempänä ’rahasto’, tavoitteena on antaa unionille mahdollisuus reagoida nopeasti, tehokkaasti ja joustavasti hätätilanteisiin osoittaakseen solidaarisuutta katastrofialueiden väestöä kohtaan.

               (2)

               Rahasto ei saa ylittää 500 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 (3) 10 artiklassa säädetään.

               (3)

               Romania on tehnyt kaksi rahaston varojen käyttöönottoa koskevaa hakemusta tulvien johdosta.

               (4)

               Bulgaria on tehnyt rahaston varojen käyttöönottoa koskevan hakemuksen tulvien johdosta.

               (5)

               Italia on tehnyt rahaston varojen käyttöönottoa koskevan hakemuksen tulvien johdosta.

               (6)

               Tämän vuoksi rahaston varoja olisi otettava käyttöön 66 505 850 euroa tuen myöntämiseksi Romanian, Bulgarian ja Italian toimittamien hakemusten perusteella.

               (7)

               Jotta rahaston varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan unionin yleiseen talousarvioon varainhoitovuodeksi 2015 otetaan käyttöön Euroopan unionin solidaarisuusrahaston varoja 66 505 850 euroa maksusitoumus- ja maksumäärärahoina.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 8 päivästä heinäkuuta 2015.

      Tehty Strasbourgissa 8 päivänä heinäkuuta 2015.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         N. SCHMIT

      (1)  EUVL L 311, 14.11.2002, s. 3.

      (2)  EUVL C 373, 20.12.2013, s. 1.

      (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


Tärkeä oikeudellinen huomautus

|

32004D0869

2004/869/EY: Neuvoston päätös, tehty 24 päivänä helmikuuta 2004 , elintarvikkeiden ja maatalouden kasvigeenivaroja koskevan kansainvälisen sopimuksen tekemisestä Euroopan yhteisön puolesta

Virallinen lehti nro L 378 , 23/12/2004 s. 0001 - 0001 Virallinen lehti nro L 378 , 23/12/2004 s. 0001 - 0002

		Neuvoston päätös,tehty 24 päivänä helmikuuta 2004,elintarvikkeiden ja maatalouden kasvigeenivaroja koskevan kansainvälisen sopimuksen tekemisestä Euroopan yhteisön puolesta(2004/869/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen, ja erityisesti sen 37 artiklan ja 175 artiklan 1 kohdan yhdessä 300 artiklan 2 kohdan ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon [1],sekä katsoo seuraavaa:(1) Maailman elintarvikevarmuus ja kestävä maatalous ovat riippuvaisia kasvigeenivarojen suojelusta ja niiden kestävästä käytöstä maatalouden tutkimus- ja jalostustyöhön.(2) Yhteisö on Yhdistyneiden Kansakuntien elintarvike- ja maatalousjärjestön (FAO) jäsen.(3) Elintarvikkeiden ja maatalouden kasvigeenivaroja koskeva kansainvälinen sopimus, jäljempänä "kansainvälinen sopimus", hyväksyttiin FAO:n konferenssissa Roomassa 3 päivänä marraskuuta 2001.(4) Yhteisö ja sen jäsenvaltiot allekirjoittivat kansainvälisen sopimuksen 6 päivänä kesäkuuta 2002.(5) Kansainvälinen sopimus tarjoaa oikeudellisesti sitovat maailmanlaajuiset puitteet elintarvikkeiden ja maatalouden kasvigeenivarojen kestävää suojelua varten ja monenvälisen järjestelmän, jossa kaikki tämän sopimuksen osapuolet saavat käyttöönsä tällaiset varat ja voivat lisäksi jakaa niiden käytöstä saatavat taloudelliset ja muut hyödyt.(6) Kasvigeenivarojen suojelu ja kestävä käyttö maatalouden tutkimus- ja jalostustyötä varten ovat erityisen tärkeitä maataloustuotannon kehittämiselle ja maatalouden biologisen monimuotoisuuden säilyttämiselle.(7) Kansainvälinen sopimus helpottaa kasvigeenivarojen saantia monenvälisen järjestelmän kautta, ja sen avulla on näin tarkoitus edistää maatalouden teknistä kehitystä Euroopan yhteisön perustamissopimuksen 33 artiklan mukaisesti.(8) Euroopan yhteisön perustamissopimuksen 174 artiklan mukaisesti yhteisön ympäristöpolitiikalla myötävaikutetaan ympäristön laadun säilyttämiseen, suojeluun ja parantamiseen.(9) Yhteisö on päätöksellä 93/626/ETY [2] tehnyt Yhdistyneiden Kansakuntien ympäristöohjelmaan kuuluvan biologista monimuotoisuutta koskevan yleissopimuksen. Kansainväliseen sopimukseen kuuluvilla toimenpiteillä varmistetaan maatalouden biologisen monimuotoisuuden säilyminen ja näin osaltaan edistetään yleissopimuksen tavoitteiden saavuttamista.(10) Kansainvälisen sopimuksen 26 artiklassa säädetään, että sopimus edellyttää ratifiointia tai hyväksymistä. Ratifioimis- tai hyväksymiskirjat talletetaan FAO:n pääjohtajan huostaan.(11) Yhteisölle ja jäsenvaltioille kuuluva toimivalta yhdessä yhteisön kansainvälisessä edustuksessa sovellettavan yhtenäisyyden periaatteen kanssa merkitsee, että olisi suosittava yhteisiä toimia ja talletettava kyseistä kansainvälistä sopimusta koskevat yhteisön ja jäsenvaltioiden hyväksymisasiakirjat samanaikaisesti.(12) Jotta yhteisö ja sen jäsenvaltiot voivat osallistua kansainvälisen sopimuksen hallintoneuvoston työhön mahdollisimman pian sen jälkeen, kun kansainvälinen sopimus on tullut voimaan, jäsenvaltioiden olisi pyrittävä saattamaan sisäiset hyväksymismenettelynsä päätökseen viipymättä.(13) Tämän päätöksen liitteenä oleva kansainvälinen sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta elintarvikkeiden ja maatalouden kasvigeenivaroja koskeva kansainvälinen sopimus, jäljempänä "kansainvälinen sopimus", jonka FAO:n konferenssi hyväksyi kolmannessakymmenennessäensimmäisessä istunnossaan marraskuussa 2001.Kansainvälisen sopimuksen teksti on tämän päätöksen liitteenä.2 artikla1. Valtuutetaan neuvoston puheenjohtaja nimeämään yksi tai useampi henkilö, jolla on oikeus tallettaa yhteisön puolesta tämän päätöksen liitteissä B ja C tarkoitetut hyväksymisasiakirja ja ilmoitus FAO:n pääjohtajan huostaan kansainvälisen sopimuksen 26 ja 34 artiklan mukaisesti.2. Jäsenvaltioiden on pyrittävä toteuttamaan tarvittavat toimenpiteet voidakseen tallettaa ratifiointi- tai hyväksymisasiakirjansa samanaikaisesti kun Euroopan yhteisö ja muut jäsenvaltiot ja sikäli kuin mahdollista viimeistään 31 päivänä maaliskuuta 2004.3. Jos yksi tai useampi jäsenvaltio ei edellä mainittuna päivänä kykene tallettamaan hyväksymisasiakirjaansa, yhteisö ja muut jäsenvaltiot voivat suorittaa tallettamisen.3 artikla1. Komissio edustaa yhteisöä kansainvälisen sopimuksen 22 artiklassa tarkoitetussa riitojenratkaisumenettelyssä.2. Jos yhteisö tai yksi taikka useampi jäsenvaltio on asianosaisena samassa riidassa tai osallisena useissa eri riidoissa, jotka koskevat samoja tai samanlaisia oikeudellisia kysymyksiä, komissio ja kyseiset jäsenvaltiot puolustavat etujaan yhdessä laatimalla johdonmukaisen ja tosiasioihin pohjautuvan perustelun yhteisön ja jäsenvaltioiden toimivallan mukaisesti.Tehty Brysselissä 24 päivänä helmikuuta 2004.Neuvoston puolestaPuheenjohtajaJ. Walsh[1] Lausunto annettu 29. tammikuuta 2004 (ei vielä julkaistu virallisessa lehdessä).[2] EYVL L 309, 13.12.1993, s. 1.--------------------------------------------------


title: Päätös N:o 579 tehty 2 päivänä heinäkuuta 2009 , menettelyn aloittamisesta luvan myöntämiseksi maanalaisten luonnonvarojen – öljyn ja maakaasun – etsintää ja tutkimusta varten maanalaisista luonnonvaroista annetun lain 2 artiklan 1 kohdan 3 alakohdan mukaisesti alueella 1-11 Vranino, joka sijaitsee Dobrichin alueella, sekä luvan myöntämistä koskevasta kilpailuilmoituksesta

text:
               26.9.2009

               FI

               Euroopan unionin virallinen lehti

               C 232/13

      PÄÄTÖS N:o 579
   tehty 2 päivänä heinäkuuta 2009,
   menettelyn aloittamisesta luvan myöntämiseksi maanalaisten luonnonvarojen – öljyn ja maakaasun – etsintää ja tutkimusta varten maanalaisista luonnonvaroista annetun lain 2 artiklan 1 kohdan 3 alakohdan mukaisesti alueella 1-11 Vranino, joka sijaitsee Dobrichin alueella, sekä luvan myöntämistä koskevasta kilpailuilmoituksesta
   2009/C 232/07
   BULGARIAN TASAVALTA
   MINISTERINEUVOSTO
   Maanalaisista luonnonvaroista annetun lain 5 artiklan 2 kohdan, 42 artiklan 1 kohdan 1 alakohdan ja 44 artiklan 3 kohdan nojalla, ottaen huomioon energialain 4 artiklan 2 kohdan 16 alakohdan ja 1 pykälän 24a momentin,
   MINISTERINEUVOSTO ON PÄÄTTÄNYT SEURAAVAA:

               1.

               Aloitetaan menettely luvan myöntämiseksi raakaöljyn ja maakaasun (metaanikaasu hiilestä ja hiilen kaasutus) etsimiseksi ja tutkimiseksi alueella 1-11 Vranino, jonka pinta-ala on 397,42 km2 ja jonka maantieteelliset koordinaatit ovat liitteen mukaisesti pisteestä nro 1 pisteeseen nro 5.

               2.

               Ilmoitetaan, että 1 kohdassa tarkoitettu lupa myönnetään tarjouskilpailumenettelyllä.

               3.

               Etsintä- ja tutkimuslupa on voimassa viisi vuotta etsintä- ja tutkimussopimuksen voimaantulopäivästä, ja voimassaoloaikaa on oikeus pidentää maanalaisista luonnonvaroista annetun lain 31 artiklan 3 kohdan mukaisesti.

               4.

               Edellä 1 kohdassa tarkoitetun luvan haltijan valintaa koskeva tarjouskilpailu järjestetään talous- ja energiaministeriön rakennuksessa 150. päivänä siitä, kun tämä päätös on julkaistu Euroopan unionin virallisessa lehdessä. Osoite: Ministry of Economy and Energy, Triaditsa Street N:o 8, Sofia.

               5.

               Määräaika tarjouskilpailuasiakirjojen ostolle päättyy 120. päivänä (klo 17:00) siitä, kun tämä päätös on julkaistu Euroopan unionin virallisessa lehdessä.

               6.

               Määräaika tarjouskilpailuun osallistumista koskevan ilmoituksen jättämiselle päättyy 130. päivänä (klo 17:00) siitä, kun tämä päätös on julkaistu Euroopan unionin virallisessa lehdessä.

               7.

               Määräaika tarjouskilpailuasiakirjojen mukaisten tarjousten jättämiselle päättyy 144. päivänä (klo 17:00) siitä, kun tämä päätös on julkaistu Euroopan unionin virallisessa lehdessä.

               8.

               Tarjouskilpailu ei edellytä henkilökohtaista läsnäoloa.

               9.

               Tarjouskilpailuasiakirjojen hinnaksi vahvistetaan 2 500 Bulgarian levaa. Tarjouskilpailuasiakirjat voi ostaa 5 kohdassa vahvistetun määräajan kuluessa talous- ja energiaministeriöstä, huone 802. Osoite: Ministry of Economy and Energy, Triaditsa Street N:o 8, Sofia.

               10.

               Tarjouskilpailuun osallistuvien ehdokkaiden on täytettävä maanalaisista luonnonvaroista annetun lain 23 artiklan 1 kohdan vaatimukset.

               11.

               Tarjouskilpailuun osallistuvien ehdokkaiden tarjoukset arvioidaan ehdotettujen työohjelmien, ympäristönsuojelu- ja koulutustoimenpiteiden, bonusten sekä osallistujien hallinnollisten ja taloudellisten resurssien perusteella tarjouskilpailuasiakirjojen mukaisesti.

               12.

               Tarjouskilpailuun osallistumista varten on asetettava 50 000 Bulgarian levan suuruinen vakuus, joka maksetaan ennen 6 kohdassa vahvistetun määräajan päättymistä tarjouskilpailuasiakirjoissa mainitulle talous- ja energiaministeriön pankkitilille.

               13.

               Jos ehdokasta ei hyväksytä tarjouskilpailuun, ehdokkaan antama vakuus palautetaan 14 päivän kuluessa päivämäärästä, jona hänelle on ilmoitettu asiasta.

               14.

               Valitun tarjouksen tekijän vakuutta ei palauteta, mutta muiden tarjouksen tekijöiden vakuudet palautetaan 14 päivän kuluessa siitä, kun ministerineuvoston päätös etsintä- ja tutkimusluvan myöntämisestä on julkaistu Bulgarian valtion virallisessa lehdessä.

               15.

               Tarjouskilpailuun osallistumista koskevat ilmoitukset ja tarjouskilpailuehtojen mukaiset tarjoukset on toimitettava maanalaisista luonnonvaroista annetun lain 46 artiklan mukaisesti bulgarian kielellä talous- ja energiaministeriölle. Osoite: Ministry of Economy and Energy, Triaditsa Street N:o 8, Sofia.

               16.

               Tarjoukset on laadittava tarjouskilpailuasiakirjoissa esitettyjen vaatimusten ja ehtojen mukaisesti.

               17.

               Tarjouskilpailu järjestetään, vaikka siihen hyväksyttäisiin vain yksi ehdokas.

               18.

               Talous- ja energiaministeri valtuutetaan:

                           18.1

                           toimittamaan tämä päätös julkaistavaksi Euroopan unionin virallisessa lehdessä, Bulgarian valtion virallisessa lehdessä ja ministerineuvoston Internet-sivustolla;

                           18.2

                           järjestämään tarjouskilpailu.

               19.

               Tästä päätöksestä voidaan valittaa korkeimpaan hallinto-oikeuteen 14 päivän kuluessa siitä, kun se on julkaistu Euroopan unionin virallisessa lehdessä.

            Pääministeri

         Sergei STANISHEV

            Ministerineuvoston pääsihteerin puolesta

         Vesselin DAKOV

         Todistetaan oikeaksi

            Valtioneuvoston kanslia

         Vesselin DAKOV

      LIITE

         LUETTELO MAANTIETEELLISISTÄ KOORDINAATEISTA

                  1.

                  Maantieteelliset koordinaatit (koordinaattijärjestelmä 1950) Alue 1-11 Vranino:

                  1.

                  43° 39′ 42,190″ N

                  28° 14′ 59,825″ E

                  2.

                  43° 36′ 49,199″ N

                  28° 30′ 00,834″ E

                  3.

                  43° 25′ 54,191″ N

                  28° 23′ 09,845″ E

                  4.

                  43° 29′ 46,184″ N

                  28° 11′ 05,835″ E

                  5.

                  43° 39′ 42,190″ N

                  28° 14′ 59,825″ E